Diari Oficial de la Generalitat Valenciana


Sumari del DOGV 1298, del 08-05-1990 (1990/817301)

DECRET 68/1990, de 26 d'abril, del Consell de la Generalitat Valenciana, pel qual s'accepta la cessió, a títol gratuït, de la propietat d'uns terrenys de 28.350 m2, situats a Tírig (Castelló), realitzada per l'Ajuntament de Tírig.
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/04/26/68/dof/vci/html**

### Dades del document

Número de DOGV
:   1298

Data del DOGV
:   08-05-1990

Secció del DOGV
:   DISPOSICIONS GENERALS

Número del document
:   1990/817301


Data del document
:   26-04-1990

Organisme emissor
:   Conselleria d'Economia i Hisenda

Tipus de document
:   Decret

Decret 68/1990, de 26 d'abril, del Consell de la Generalitat Valenciana, pel qual s'accepta la cessió, a títol gratuït, de la propietat d'uns terrenys de 28.350 m2, situats a Tírig (Castelló), realitzada per l'Ajuntament de Tírig.  
L'Ajuntament de Tirig, en sessió plenària realitzada el dia 16 de maig de 1989, acordà la cessió gratuïta a la Generalitat Valenciana d'uns terrenys situats a Tirig (Castelló), del quals és propietari l'ajuntament.  
Aquesta cessió es realitza amb el fi determinant de construir-hi el Museu del Parc Cultural de la Valltorta.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i formalització de la cessió gratuïta dels terrenys realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià, l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la sessió celebrada el dia 26 d'abril de 1990,  
DECRETE:  
Article 1r  
S'accepta la cessió, a títol gratuït, realitzada per l'Ajuntament de Tirig, dels terrenys següents:  
Terrenys en el terme de Tirig (Castelló) que ocupen una superfície de 28.350 metres quadrats, situats en el paratge de la Valltorta, compresos en la parcel·la 108 del polígon 31 del Cadastre de Rústica.  
Confronta: al nord i a l?oest amb la finca matriu de la qual es segrega; i al sud i a l?est amb senderes de ramat.  
Els terrenys es segreguen perquè d'ara endavant figuren com a finca nova i independent, de la finca matriu següent:  
Rural. Heretat denominada Mas de la Rata, en terme de Tírig, de vuit hectàrees, trenta-cinc àrees, sis centiàrees, improductiu. Confronta: nord, Teodosio Roda i altres; sud, sendera; est, hereus de Juan Alcácer; i oest, camí.  
Inscrita en el Registre de la Propietat d'Albocácer tom 51, foli 119, finca núm. 325, inscripció 1ª.  
Article 2n  
Aquesta cessió gratuïta dels terrenys esmentats comporta el compromís, per part de la Generalitat Valenciana, de construir-hi un Museu del Parc Cultural de la Valltorta.  
Article 3r  
La propietat de l?immoble s'haurà d'incorporar a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per fer efectiu el que disposa aquest Decret.  
València, 26 d'abril de 1990.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
ANTONIO BIRLANGA CASANOVA


Còpia Permalink ELI